[{"text_idx": "#000000", "text": "Nikolaj Cukanov, la kvina estro de la regiono"}, {"text_idx": "#000002", "text": "Boos havis s\u0302ancon reelektig\u0302i por la dua periodo, sed la reganta partio\n\u201cUnueca Ruslando\u201d ne enmetis lian nomon en la liston de la kandidatoj.\nLa partiaj kolegoj de Boos asertis, ke la nivelo de la subteno por li,\nbedau\u0306rinde, ne estas sufic\u0302a por ke li dau\u0306rigu sian laboron. G\u0302i povus\nesti allasebla por iu ajn Ruslanda regiono, sed la Kaliningrada regiono"}, {"text_idx": "#000003", "text": "Lau\u0306 ekspertoj, la eksigo de Boos estis atendebla, c\u0302ar en la regiono\nlastatempe estis maltrankvila situacio. Dum la lastaj ok monatoj en la\nregiono estis tia socia aktiveco, kian oni ne havis dum la dek lastaj jaroj, \u2014 opinias politologo Vladimir Abramov."}, {"text_idx": "#000004", "text": "Fine de la 2009a jaro log\u0302antoj de la regiono komencis organizi protestajn mitingojn, iom post iom anstatau\u0306igante la ekonomiajn postulojn per la politikaj. La regiona potenco ne atentis la unuajn protest-agojn, kvazau\u0306 nenio estus okazanta. Rezulte la 30an de januaro 2010 okazis mitingo kun partopreno de c\u0302irkau\u0306 10 mil personoj. La ferianta regionestro Boos estis devigita reveni al Kaliningrado. La malkontento reliefig\u0302is ankau\u0306 en la municipaj balotoj: en la urboj Sovetsk kaj Jantarnyj la reganta partio ne ricevis la plimulton."}, {"text_idx": "#000006", "text": "La prezidento de Ruslando Dmitrij Medvedev proponis al la Kaliningrada\nregiona parlamento Nikolaj-on Cukanov-on kiel kandidaton por la posteno de la regionestro."}, {"text_idx": "#000007", "text": "La 30an de au\u0306gusto deputitoj de la regiona parlamento per 30 voc\u0302oj \u201cpor\u201d kaj 9 voc\u0302oj \u201ckontrau\u0306\u201d subtenis la kandidatigon de Nikolaj Cukanov, kiu ig\u0302is la kvina regionestro de la Kaliningrada regiono."}]